**โครงร่างการวิจัย**

1.ชื่อเรื่อง

-พฤติกรรมการใช้ยาที่ไม่เหมาะสมของผู้ป่วยโรคเบาหวานโรงพยาบาลนามน จังหวัดกาฬสินธุ์

2.ผู้แต่ง หน่วยงาน

- นายจิตรกร มาตยวงศ์ เภสัชกรชำนาญการพิเศษ โรงพยาบาลนามน จังหวัดกาฬสินธุ์

3.หลักการและเหตุผล

ผู้ป่วยโรคเบาหวาน มักได้รับยาหลายขนาน ปริมาณมากและต้องใช้ยาในการรักษาเป็นระยะเวลายาวนาน ผู้ป่วยบางรายต้องรับประทานยาถึงวันละ 20-30 เม็ดต่อวัน จากการศึกษาของ Graveley และ Oseasohn ในผู้ป่วยสูงอายุที่ป่วยเป็นโรคเรื้อรังจำนวน 249 ราย ซึ่งใช้ยารับประทานคนละ 1-7 ขนาน จากการศึกษาพบว่า เมื่อผู้ผ่วยได้รับจำนวนยาเพิ่มขึ้น ความร่วมมือในการใช้ยาจะลดลง นอกจากนี้ผู้ป่วยโรคเบาหวานต้องใช้ยาหลายขนานเพื่อรักษาภาวะแทรกซ้อนต่างๆ เช่น ภาวะตามัว ไตเรื้อรัง .... เป็นต้นซึ่งจะทำให้มีโอกาสเกิดอันตรายจากยาปฏิกิริยาระหว่างกันของยาการหยุดยาเองการไม่ทราบข้อบ่งใช้

ผู้ป่วยโรคเบาหวานจะมีความเสื่อมด้านการรับรู้การใช้ความคิดความจำทำให้เสี่ยงต่อการใช้ยาผิดชนิด ผิดขนาดและผิดเวลาหรือลืมรับประทานยามีการศึกษาพบว่าอัตราการไม่ร่วมมือในการใช้ยาของผู้ป่วยเบาหวานที่เป็นโรคไตระยะสุดท้ายอยู่ระหว่าง 40-60 ซึ่งเป็นสาเหตุสำคัญประการหนึ่งที่ทำให้การรักษาไม่มีประสิทธิภาพ

นอกจากนี้มีงานวิจัยที่แสดงถึงความสัมพันธ์ของปัจจัยส่วนบุคคลบางประการ เช่นระดับการศึกษาที่มีความสัมพันธ์ทางบวกต่อพฤติกรรมการใช้ยาและจำนวนโรคแทรกซ้อนที่มีความสัมพันธ์ทางลบต่อพฤติกรรมการใช้ยา ผู้วิจัยจึงสนใจที่จะศึกษาพฤติกรรมการใช้ยาที่ไม่เหมาะสมในผู้ป่วยโรคเบาหวาน ตลอดจนหาความสัมพันธ์ระหว่างข้อมูลส่วนบุคคลกับพฤติกรรมการใช้ยาที่ไม่เหมาะสมของผู้ป่วยโรคเบาหวาน เพื่อเป็นแนวทางในการแก้ไขพฤติกรรมที่ไม่ถูกต้องให้คำแนะนำเกี่ยวกับการใช้ยาตลอดจนวางแผนและหาวิธีป้องกันปัญหาอันเกิดจากการใช้ยาในผู้ป่วยโรคเบาหวานต่อไป

4.วัตถุประสงค์

เพื่อศึกษา 1. พฤติกรรมการใช้ยาที่ไม่เหมาะสมของผู้ป่วยโรคเบาหวาน

2. ความสัมพันธ์ระหว่างข้อมูลส่วนบุคคล ได้แก่อายุระยะเวลาของการเจ็บป่วยด้วยโรคเบาหวานจำนวนเม็ดยาต่อวันจำนวนชนิดยาต่อวันเพศศาสนาระดับการศึกษารายได้อาชีพวิธีจ่ายค่ารักษาโรคประจำตัว วิธีการรักษากับพฤติกรรมการใช้ยาที่ไม่เหมาะสมของผู้ป่วยโรคเบาหวาน

5.กลุ่มเป้าหมาย(ประชากร/กลุ่มตัวอย่าง)

ผู้ป่วยเบาหวานที่มารับการรักษาที่โรงพยาบาลนามนจังหวัดกาฬสินธุ์ระหว่างวันที่ 1 เมษายน -30 มิถุนยน 2560เลือกกลุ่มตัวอย่างโดยการสุ่มตัวอย่างอย่างง่าย

6.เครื่องมือ

1. แบบสอบถามข้อมูลส่วนบุคคล

2. แบบสอบถามเรื่องพฤติกรรมการใช้ยา (ที่ได้รับการตรวจสอบความเที่ยงตรงเชิงเนื้อหาจากผู้เชี่ยวชาญ)

7.ขั้นตอนการดำเนินการ

1.ผู้วิจัยขอความร่วมมือในการเก็บรวบรวมข้อมูลจากผู้เกี่ยข้องได้แก่แพทย์พยาบาลประจำคลินิคเบาหวาน

2.ผู้วิจัยแนะนำตัวกับกลุ่มตัวอย่างขอความร่วมมือในการตอบแบบสอบถามตามความสมัครใจ

3.รวบรวมแบบสอบถาม ตรวจดูความสมบูรณ์ของแบบสอบถามเพื่อนำไปวิเคราะห์ตามวิธีการทางสถิติต่อไป

8.คำสำคัญ

พฤติกรรมการใช้ยา,โรคเบาหวาน

ส่งภายในวันอังคาร 28/2/60 เวลา 12.00 น.

Anuwat\_p@kkumail.com,porpholl@gmail.com,g.vanish@gmail.com